வேவு எழு மழுவின் வாயால், வேர் அறக் களைகட்டு, அன்னார் தூ எழு குருதி வெள்ளத் துறையிடை, முறையின், எந்தைக்கு ஆவன கடன்கள் நேர்ந்தேன்; அருஞ் சினம் அடக்கி நின்றேன். 33 'உலகு எலாம் முனிவற்கு ஈந்தேன், உறு பகை ஒடுக்கிப் போந்தேன், அலகு இல் மா தவங்கள் செய்து, ஓர் அரு வரை இருந்தேன்; ஆண்டை, சிலையை நீ இறுத்த ஓசை செவி உற, சீறி வந்தேன்; மலைகுவென்; வல்லைஆகின், வாங்குதி, தனுவை!' என்றான். 34 வில்லை வாங்கி வளைத்து, 'இதற்கு இலக்கு யாது?' என இராமன் பரசுராமனிடம் கேட்டல்